b'\n_START_ARTICLE_\nHans-Georg Gadamer\n_START_SECTION_\n\xc5\xbdivljenjepis\n_START_PARAGRAPH_\nOdra\xc5\xa1\xc4\x8dal in \xc5\xa1tudiral je v mestu Wroc\xc5\x82aw, nato pa se je vrnil v Marburg, kjer je \xc5\xa1tudiral skupaj z Nikolajem Hartmannom. Leta 1922 je zagovarjal svojo dizertacijo. Kmalu za tem je obiskal Freiburg, kjer se je sre\xc4\x8dal z Martinom Heideggerjem. Dru\xc5\xbeil se je s filozofi kot so Leo Strauss, Karl L\xc3\xb6with in Hannah Arendt. S Heideggerjem sta se zbli\xc5\xbeala in Heideggerjeva filozofija je imela nanj velik vpliv._NEWLINE_Ko so leta 1933 nacisti prevzeli oblast, se v nasprotju s Heideggerjem ni pridru\xc5\xbeil nacisti\xc4\x8dni stranki in uspelo se mu je izogniti voja\xc5\xa1kim obveznostim. Leta 1934 je nekaj \xc4\x8dasa predaval na univerzi v Kielu. Leta 1937 je postal profesor v Marburgu, dve leti kasneje pa \xc5\xa1e v Leipzigu. Po vojni je postal rektor univerze v Leipzigu, leta 1947 pa se je preselil v Frankfurt in 1949 \xc5\xa1e v Heidelberg, kjer je ostal do svoje smrti. Nikdar se ni poro\xc4\x8dil.\n_START_SECTION_\nDelo\n_START_PARAGRAPH_\nNjegovo najpomembnej\xc5\xa1e delo, Resnica in metoda, je iz\xc5\xa1lo leta 1960. Imelo je velik vpliv na podro\xc4\x8dju filozofije, estetike, posebnih hermenevtik in literarne vede. V sloven\xc5\xa1\xc4\x8dino jo je leta 2001 prevedel Tomo Virk, spremno besedo pa je napisal Darko Dolinar.'